Diari Oficial de la Generalitat Valenciana


Sumari del DOGV 3259, del 08-06-1998 (1998/4553)

RESOLUCIÓ de 27 de maig de 1998, de la Direcció Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades per la reestructuració i el canvi a 4 circuits de la línia aèria de transport d'energia elèctrica a la tensió de 20 kV, denominada Retoretes-Europa, al terme municipal de Benidorm.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/4553


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 27 de maig de 1998, de la Direcció Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades per la reestructuració i el canvi a 4 circuits de la línia aèria de transport d'energia elèctrica a la tensió de 20 kV, denominada Retoretes-Europa, al terme municipal de Benidorm. [1998/X4553]
  
Mitjançant l'acord de 22 d'abril de 1997, del Govern Valencià (DOGV de 28.05.97), s'ha declarat la urgent ocupació dels béns i drets afectats per la servitud de pas de la reestructuració i el canvi a 4 circuits de la línia aèria de transport d'energia elèctrica a la tensió de 20 kV, denominada Retoretes-Europa, al terme municipal de Benidorm, autoritzada i declarada d'utilitat pública per Resolució de data 5 d'octubre de 1994, d'aquest Servei Territorial (BOE de 02.11.94), als efectes previstos en la Llei 10/1966, de 18 de març, d'Expropiació Forçosa i Servitud de Pas per a Instal·lacions Elèctriques, i en el seu reglament aprovat pel Decret 2.619/1966, de 20 d'octubre, d'aplicació en virtut d'allò previst en el punt 2 de la disposició transitòria segona de la Llei 40/1994, de 30 de desembre, d'Ordenació del Sistema Elèctric Nacional.
  
En atenció d'aquests motius, aquest Servei Territorial, tot complint allò que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió, de conformitat amb el procediment que estableix el precitat article, per tal de dur a cap l'alçament d'actes prèvies a l'ocupació i, si escau, el de les d'ocupació definitiva.
  
Totes les persones interessades, i també les persones que siguen titulars de qualsevol tipus de drets o interessos sobre els béns afectats, hauran d'acudir personalment o representats per persona degudament autoritzada i aportar-hi els documents acreditatius de la seua titularitat i l'últim rebut de la contribució; es podran fer acompanyar dels seus perits i d'un notari, si ho consideren oportú, amb les despeses a càrrec seu.
  
Els alçaments tindran lloc el pròxim dia 19 de juny, a Benidorm.
  
Aquesta convocatòria es comunicarà a cada persona interessada mitjançant l'oportuna cèdula de citació individual.
  
En l'expedient expropiatori Iberdrola, SA, assumirà la condició de beneficiària.
  
Alacant, 27 de maig de 1998.- El director territorial: Clemente Vergara Trujillo.